b'\n_START_ARTICLE_\nLan Xang\n_START_PARAGRAPH_\nLan Xang (tako\xc4\x91er i Lan Chang) sa zna\xc4\x8denjem "Milijun slonova" bila je kraljevina, koja je postojala od 1353. do 1707. godine, a nalazila se na prostoru dana\xc5\xa1njeg Laosa._NEWLINE_U 14. stolje\xc4\x87u kraljevi\xc4\x87 Fa Ngum ujedinio je narod, koji je \xc5\xbeivio na prostoru dana\xc5\xa1njeg Laosa. Fa Nguma je vrlo mladog iz Seng Dong-Seng Tonga (tada\xc5\xa1nje tai ime za Luang Prabang) protjerao njegov otac u Angkor, gdje je stekao kmersko obrazovanje. On se vra\xc4\x87a u rodni grad i osvaja svoju zemlju pripajaju\xc4\x87i joj jo\xc5\xa1 dvije pokrajine, ustanovljuju\xc4\x87i na taj na\xc4\x8din po prvi put u povijesti ujedinjene teritorija na prostoru dana\xc5\xa1njeg Laosa._NEWLINE_Novo kraljevstvo je nazvano Lan Xang Hom Kao ili u doslovnom prijevodu "Kraljevstvo milijun slonova i bijelog suncobrana". Glavni grad je bio smje\xc5\xa1ten u Muang Sua (tako\xc4\x91er ime za Luang Prabang) i progla\xc5\xa1en je theravada budizam novom religijom \xc4\x8ditavog kraljevstva, \xc5\xa1to je bila posljedica Fa Ngumovog kmerskog obrazovanja. Angkorski kralj nije zaboravio na svog usvojenog sina i njegovu odanost budizmu, tako da mu poklanja jednog zlatnog budu (Fa Bang) koji postaje simbol kraljevstva i najve\xc4\x87a svetinja koja predstavlja za\xc5\xa1titnika grada i kraljevstva._NEWLINE_Od tada Luang Prabang postaje glavno duhovno, politi\xc4\x8dko i administrativno sredi\xc5\xa1te. U gradu Nasata su mnogobrojni zlatni hramovi od kojih su mnogi sa\xc4\x8duvani do dana\xc5\xa1njeg dana. Najve\xc4\x87i dio hramova uni\xc5\xa1tili su plja\xc4\x8dka\xc5\xa1i, a djelomi\xc4\x8dno su obnovljen u 19. i 20. stolje\xc4\x87u. Novo kraljevstvo do\xc5\xbeivljava procvat tijekom prvih \xc5\xa1ezdeset godina svog postojanja, da bi zatim pro\xc5\xa1lo kroz jednostoljetnu krizu tijekom koje se smijenilo 13 vladara izme\xc4\x91u 1416. i 1520. godine._NEWLINE_Kraljevstvo koje se sastajalo od Lao, Tai i raznih drugih planinskih etni\xc4\x8dkih skupina, postojalo je u pribli\xc5\xbeno istim granicama tijekom 300 godina i nakratko se pro\xc5\xa1irilo i u sjeverozapadnim krajevima. Fa Ngumovi potomci bili su na prijestolju u Luang Prabangu \xc5\xa1est stolje\xc4\x87a nakon njegove smrti, odr\xc5\xbeavaju\xc4\x87i neovisnost Lao Sanga do kraja 17 stolje\xc4\x87a. Za to vrijeme vladari su odbijali napade Vijetnama (1478. \xe2\x80\x93 1479.), Sijama (1536.) i Burme (1571.-1621)._NEWLINE_Kraljevstvo Lan Sang raspalo se 1694. godine kao posljedica rivalskih pretenzija na prijestolje i sukoba, \xc4\x8dime su 1707. godine nastala tri kraljevstva: Luang Prabang, Vientiane i \xc4\x8campasak.'